ཡང་དེ་བཞིན་དུ།ཁོར་ཡུག་སྲུང་སྐྱོང་དང་སྐྱེ་ཁམས་སྲུང་སྐྱོང་ལ་སོགས་པར་ཁ་གཡར་ནས།བོད་མི་འབྲོག་པ་འབོར་ཆེན་བཙན་དབང་གིས་གཞིས་སྤོ་རུ་བཅུག་པ་དང་།གྲོང་བརྡལ་ཅན་དུ་བསྒྱུར་ནས།བོད་ཀྱི་འབྲོག་པའི་རྩྭ་ཐང་གི་རིག་གནས་རྩ་མེད་དུ་བཏང་ཡོད།བོད་ཀྱི་མི་འབོར་གྱི་བརྒྱ་ཆའི་བདུན་ཅུ་འབྲོག་པ་ཡིན་པས།འབྲོག་པའི་རིག་གནས་ནི་བོད་ཀྱི་རིག་གནས་ཀྱི་རྨང་གཞི་དང་རུས་རྐང་ཡིན།འབྲོག་པའི་རིག་གནས་བརླག་ན་བོད་ཀྱི་རིག་གནས་ཀྱང་བརླག་གིན་ཡོད་པས།རྒྱ་ནག་ཀྲུང་གོ་གཞུང་གིས་ཞེ་ངན་ཁོག་བཅང་གིས་འཆར་གཞི་ཡོད་པ།དམིགས་ཡུལ་ཡོད་པའི་ལམ་ནས་ལས་གཞི་རྣམ་གྲངས་དེ་སྤེལ་གྱིན་ཡོད་པས།དེ་ནི་རྒྱ་ནག་གི་བོད་རིགས་རྒྱ་བསྒྱུར་གྱི་མཚུངས་བསྒྱུར་སྲིད་ཇུས་ནང་གི་མངོན་གསལ་དོད་པོར་སྤེལ་གྱིན་པའི་སྲིད་ཇུས་གཅིག་རེད།